CELEX: 62011CA0160
Language: fi
Date: 2012-07-19 00:00:00
Title: Asia C-160/11: Unionin tuomioistuimen tuomio (kolmas jaosto) 19.7.2012 (Naczelny Sąd Administracyjnyn (Puola) esittämä ennakkoratkaisupyyntö) — Bawaria Motors Sp. z o.o. v. Minister Finansów (Direktiivi 2006/112/EY — Arvonlisävero — 136 artikla — Vapautukset — 313–315 artikla — Voittomarginaalin verottamista koskeva erityisjärjestelmä — Verovelvollisen jälleenmyyjän luovuttamat käytetyt ajoneuvot — Toisen verovelvollisen, jolla oli ostoihin sisältyvän veron osittainen vähennysoikeus, verovelvolliselle jälleenmyyjälle aiemmin arvonlisäverosta vapautettuina luovuttamat ajoneuvot)

29.9.2012   
            
            
               FI
            
            
               Euroopan unionin virallinen lehti
            
            
               C 295/11
            
         Unionin tuomioistuimen tuomio (kolmas jaosto) 19.7.2012 (Naczelny Sąd Administracyjnyn (Puola) esittämä ennakkoratkaisupyyntö) — Bawaria Motors Sp. z o.o. v. Minister Finansów
   (Asia C-160/11) (1)
   
   (Direktiivi 2006/112/EY - Arvonlisävero - 136 artikla - Vapautukset - 313–315 artikla - Voittomarginaalin verottamista koskeva erityisjärjestelmä - Verovelvollisen jälleenmyyjän luovuttamat käytetyt ajoneuvot - Toisen verovelvollisen, jolla oli ostoihin sisältyvän veron osittainen vähennysoikeus, verovelvolliselle jälleenmyyjälle aiemmin arvonlisäverosta vapautettuina luovuttamat ajoneuvot)
   2012/C 295/18
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Kantaja: Bawaria Motors Sp. z o.o.
   
      Vastaaja: Minister Finansów
   
      Oikeudenkäynnin kohde
   
   Ennakkoratkaisupyyntö — Naczelny Sąd Administracyjny — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1) 136 artiklan, 313 artiklan 1 kohdan, 314 artiklan ja 315 artiklan tulkinta — Verovelvollisiin jälleenmyyjiin sovellettava erityisjärjestelmä — Käytettyjen ajoneuvojen myynti loppukuluttajalle — Voittomarginaalijärjestelmän soveltaminen silloin, kun jälleenmyyjä on ostanut ajoneuvon verosta vapautettuna henkilöltä, jolla oli ostoihin sisältyvän veron osittainen vähennysoikeus
   
      Tuomiolauselma
   
   Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 313 artiklan 1 kohtaa ja 314 artiklaa, luettuina yhdessä direktiivin 136 ja 315 artiklan kanssa, on tulkittava siten, ettei verovelvollinen jälleenmyyjä voi soveltaa voittomarginaalin verottamista koskevaa järjestelmää silloin, kun se luovuttaa mainitun direktiivin 311 artiklan 1 kohdan 1 alakohdassa tarkoitettuina käytettyinä tavaroina pidettäviä moottoriajoneuvoja, jotka se aiemmin hankki arvonlisäverosta vapautettuina toiselta verovelvolliselta, jolla oli näiden ajoneuvojen ostohintaan sisältyvän arvonlisäveron osittainen vähennysoikeus.
   
      (1)  EUVL C 204, 9.7.2011.